CELEX: 32005R1498
Language: el
Date: 2005-09-15 00:00:00
Title: Κανονισμός (ΕΚ) αριθ. 1498/2005 της Επιτροπής, της 15ης Σεπτεμβρίου 2005, για τροποποίηση του κανονισμού (ΕΚ) αριθ. 1262/2001 για τον καθορισμό των λεπτομερειών εφαρμογής του κανονισμού (ΕΚ) αριθ. 1260/2001 του Συμβουλίου όσον αφορά την αγορά και την πώληση ζάχαρης από τους οργανισμούς παρέμβασης

16.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 240/39
            
         
      ΚΑΝΟΝΙΣΜΌΣ (ΕΚ) αριθ. 1498/2005 ΤΗΣ ΕΠΙΤΡΟΠΉΣ
   
   της 15ης Σεπτεμβρίου 2005
   για τροποποίηση του κανονισμού (ΕΚ) αριθ. 1262/2001 για τον καθορισμό των λεπτομερειών εφαρμογής του κανονισμού (ΕΚ) αριθ. 1260/2001 του Συμβουλίου όσον αφορά την αγορά και την πώληση ζάχαρης από τους οργανισμούς παρέμβασης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1260/2001, της 19ης Ιουνίου 2001, για την κοινή οργάνωση των αγορών στον τομέα της ζάχαρης (1), και ιδίως το άρθρο 9 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 18 παράγραφος 2 του κανονισμού (ΕΚ) αριθ. 1262/2001 της Επιτροπής (2), ο οργανισμός παρέμβασης μπορεί να απαιτήσει να παραδίδεται η ζάχαρη στην παρέμβαση συσκευασμένη σε σάκους από γιούτα με εσωτερική θήκη πολυαιθυλενίου.
            
         
               (2)
            
            
               Κατά τα τελευταία έτη έχουν αναπτυχθεί νέα είδη συσκευασίας για τα τρόφιμα. Οι οργανισμοί παρέμβασης οι οποίοι ζητούν ορισμένα από αυτά τα νέα είδη συσκευασίας πρέπει να απαιτούν να είναι σύμφωνα με τον κανονισμό (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου, της 27ης Οκτωβρίου 2004, σχετικά με υλικά και αντικείμενα που προορίζονται να έρθουν σε επαφή με τρόφιμα και με την κατάργηση των οδηγιών 80/590/ΕΟΚ και 89/109/ΕΟΚ (3).
            
         
               (3)
            
            
               Ως εκ τούτου, ο κανονισμός (ΕΚ) αριθ. 1262/2001 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 18 παράγραφος 2 του κανονισμού (ΕΚ) αριθ. 1262/2001, το δεύτερο εδάφιο αντικαθίσταται από το ακόλουθο κείμενο:
   
      «Ο οργανισμός παρέμβασης ο οποίος ζητεί ή δέχεται η ζάχαρη να παραδίδεται σε συσκευασίες εκτός από αυτές που προβλέπονται στο πρώτο εδάφιο, απαιτεί οι συσκευασίες αυτές να είναι σύμφωνες με τις απαιτήσεις που ορίζονται στον κανονισμό (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου (4). Ο οργανισμός παρέμβασης μπορεί να απαιτήσει μία ειδική ποιότητα συσκευασίας.
   
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη και ισχύει άμεσα σε κάθε κράτος μέλος.
      Βρυξέλλες, 15 Σεπτεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 178 της 30.6.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 39/2004 της Επιτροπής (ΕΕ L 6 της 10.1.2004, σ. 16).
   
      (2)  ΕΕ L 178 της 30.6.2001, σ. 48.
   
      (3)  ΕΕ L 338 της 13.11.2004, σ. 4.
   
      (4)  ΕΕ L 338 της 13.11.2004, σ. 4.»